PMIndiaData/PMIndiaSum huggingface dataset:
नेदरलँड्स दौऱ्यादरम्यान पंतप्रधानांनी प्रसारमाध्यमांना दिलेले निवेदन

महामहिम, पंतप्रधान मार्क रट, जून २०१५ मध्ये भारतात तुमचे स्वागत करण्याची संधी मला लाभली होती. त्यावेळी मी म्हटले होते की साधारणपणे जून महिन्यात भारतात तीव्र उन्हाळा असतो, खूप गरम होते आणि तरीही भारतात येण्यासाठी तुम्ही हाच महिना निवडलात आणि आपल्या द्विपक्षीय संबंधांप्रति तुमच्या कटिबध्दतेचे ते प्रतीक होते. आज बरोबर दोन वर्षांनी, मी देखील जून महिन्यात नेदरलँड्सला आलो आहे, मात्र दिल्ली आणि हेग मधील तापमानात नक्कीच खूप फरक आहे. हे दिवस आणि रात्र प्रमाणे आहे. इथली हवा मी पाहतोय, खूपच आल्हाददायक आहे. सर्वप्रथम सर्व आदरणीय व्यक्ती, मला तुमचे आभार मानायचे आहेत आणि केवळ माझेच नव्हे तर माझ्या संपूर्ण प्रतिनिधिमंडळाचे तुम्ही आपुलकीने स्वागत केलंत त्याबद्दल कृतज्ञता व्यक्त करतो, या स्वागतातून तुम्ही भारतीय जनतेप्रति आपुलकीची भावना व्यक्त केली आहे. महामहिम, माझा हा नेदर्लंड्सचा दौरा अगदी अचानक ठरला आणि तरीही ज्याप्रकारे या दौऱ्याचे आयोजन केले त्याबद्दल मला बोलायलाच हवे, इतक्या कमी अवधीत तुम्ही या दौऱ्यासाठी केवळ तयारीच दर्शवली नाही तर या कमी कालावधीत अतिशय उत्तम तऱ्हेने कार्यक्रमांची आखणी केलीत आणि हा खूपच फलदायी कार्यक्रम होता. मी तुमच्या नेतृत्वाची प्रशंसा करू इच्छितो आणि मला वाटते तुमच्या उत्कृष्ट नेतृत्वामुळेच हे शक्य झाले. महामहिम, तुमचे बरोबर आहे, भारत आणि नेदरलँड्स यांच्यात शतकानुशतके संबंध आहेत आणि ते अधिक दृढ करण्याची दोन्ही देशांची इच्छा आहे. यावर्षी, महामहिम जसे तुम्ही म्हणालात, भारत आणि नेदरलँड्स दरम्यान राजनैतिक संबंधांचे ७० वे वर्ष आपण साजरे करत आहोत आणि त्यामुळे आपल्या द्विपक्षीय संबंधांवर अधिक लक्ष देणे स्वाभाविक आहे. आजचे जग परस्परांवर अवलंबून असलेले आणि परस्परांशी जोडलेले जग आहे, त्यामुळे आपल्या चर्चेमध्ये केवळ द्विपक्षीय मुद्द्यांवरच नाही तर आंतरराष्ट्रीय महत्वाच्या मुद्द्यांवर देखील आपली चर्चा होणे स्वाभाविक आहे. आंतराष्ट्रीय मुद्दयांचा विचार केल्यास, आपल्या दोन्ही देशांच्या मतांमध्ये खूप साधर्म्य आहे. आणि नेदरलँड्सच्या मदतीमुळे भारत गेल्या वर्षी क्षेपणास्त्र तंत्रज्ञान नियंत्रण प्रणालीचे(एमटीसीआर) सदस्यत्व मिळवण्यात यशस्वी झाला आणि त्यासाठी मी पुन्हा एकदा तुमचे मनापासून आभार मानतो. द्विपक्षीय गुंतवणुकीचा विचार केला तर, तर आतापर्यंत नेदरलँड्स थेट परदेशी गुंतवणुकीचा पाचवा सर्वात मोठा स्रोत आहे. खरे तर गेल्या तीन वर्षात तो थेट परदेशी गुंतवणुकीचा तिसरा सर्वात मोठा स्रोत बनला आहे. मला नाही वाटत ही वस्तुस्थिती पुन्हा पुन्हा सांगण्याची गरज आहे कि भारताच्या आर्थिक विकासात, आमच्या विकासविषयक प्राधान्यक्रमात नेदरलँड्स हा नैसर्गिक भागीदार आहे. आज डच कंपन्यांच्या मुख्य कार्यकारी अधिकाऱ्यांबरोबर बैठक घेण्याची संधी आम्हाला मिळणार आहे आणि मी आशा व्यक्त करतो भारताबाबत त्यांचा सकारात्मक दृष्टिकोन यापुढेही कायम राहील आणि त्यांची मते जाणून घेण्यासाठी मी उत्सुक आहे. आज, नेदरलँड्समध्ये राहणाऱ्या भारतीय वंशाच्या लोकांना भेटण्याची संधी देखील मला मिळणार आहे. इथे राहणारा भारतीय समुदाय उभय देशांना जोडणारा साक्षात दुवा आहे. हे परस्पर संबंध अधिक बळकट करण्याचा आमचा देखील प्रयत्न आहे. माझ्यासाठी ही खरोखरच सौभाग्याची बाब आहे कि आज मी महामहिम राजे आणि राणी यांना भेटणार आहे आणि त्यांना भेटण्यासाठी मी खूप आतुर आहे. मी पुन्हा एकदा पंतप्रधान मार्क रट, नेदरलँड्सचे सरकार आणि जनतेचे कृतज्ञतापूर्ण आभार मानतो. धन्यवाद.
पंतप्रधान नरेंद्र मोदी लखनौ येथे 5 तारखेला होणाऱ्या संरक्षण प्रदर्शन 2020 चा उद्‌घाटन समारंभाचे अध्यक्षपद भूषविणार

पंतप्रधान नरेंद्र मोदी यांच्या अध्यक्षतेखाली उत्तर प्रदेशातल्या लखनौ इथे येत्या ५ तारखेला होणाऱ्या संरक्षण प्रदर्शन २०२० चा उदघाटन समारंभ होणार आहे. संरक्षणविषयक हे ११ वे द्विवार्षिक प्रदर्शन आहे. या प्रदर्शनात १००० हुन अधिक राष्ट्रीय आणि आंतर राष्ट्रीय कंपन्या सहभागी होणार असून भारतातले हे सर्वात मोठे संरक्षण प्रदर्शन आहे. ‘भारत-उगवते संरक्षण उत्पादन केंद्र’ ही या प्रदर्शनाची संकल्पना आहे. संरक्षण उत्पादनातले आघाडीचे तंत्रज्ञान एकाच छताखाली यावे आणि सरकारी, खाजगी उत्पादक आणि स्टार्ट अप्सना अधिक संधी मिळावी हा या प्रदर्शनाचा उद्देश आहे. संरक्षण विषयक डिजिटल परिवर्तन ही प्रदर्शनाची उपकल्पना आहे. या अंतर्गत नव्या तंत्रज्ञानाच्या उपयोगावर भर देण्यात येणार आहे. उद्‌घाटन समारंभानंतर पंतप्रधान इंडिया आणि उत्तर प्रदेशच्या दालनांना भेट देणार आहेत. इंडिया दालनात, सूक्ष्म, लघु आणि मध्यम उद्योग, लघु आणि मध्यम उद्योगासह, सार्वजनिक खाजगी भागीदारीचे दर्शन घडणार आहे. उत्तर प्रदेश दालनात राज्याचे औद्योगिक सामर्थ्य, आणि विशिष्ट संरक्षण कॉरिडॉरमध्ये गुंतवणुकीसाठी राज्यात असलेल्या अमाप संधी मांडण्यात येणार आहेत संरक्षण प्रदर्शन 2020 मध्ये 70 हुन अधिक देश सहभागी होणार असून हे एक मोठे आंतर राष्ट्रीय संरक्षण प्रदर्शन ठरणार आहे. या प्रदर्शनात अनेक सामंजस्य करारावर स्वाक्षऱ्या होण्याची शक्यता आहे.
अफगाणिस्तानमधील हल्ल्याचा पंतप्रधानांकडून तीव्र निषेध

अफगाणिस्तानमधील मझर-ई-शरीफमध्ये झालेल्या दहशतवादी हल्ल्याचा पंतप्रधान नरेंद्र मोदी यांनी तीव्र शब्दात निषेध केला आहे. ‘मझर ए शरीफ’मध्ये झालेल्या भ्याड हल्ल्याचा तीव्र निषेध करत आहे. या हल्ल्यामध्ये प्राण गमवावे लागलेल्यांच्या कुटुंबीयांकडून संवेदना व्यक्त करतो आणि या दु:खातून त्यांनी सावरावे यासाठी प्रार्थना करतो’ असे पंतप्रधानांनी म्हटले आहे.
पंतप्रधानांच्या हस्ते दृष्टीबाधित स्नेही नाण्यांच्या नव्या मालिकेचे प्रकाशन

पंतप्रधान नरेंद्र मोदी यांनी आज नवी दिल्लीत दृष्टीबाधित स्नेही नाण्यांची नवी मालिका प्रकाशित केली. या नव्या मालिकेत 1, 2, 5, 10 आणि 20 अशा विविध श्रेणीतील नाण्यांचा समावेश आहे. 7, लोककल्याण मार्ग येथे झालेल्या या समारंभासाठी दृष्टीबाधित मुलांना विशेष निमंत्रण देण्यात आले होते. या मुलांबरोबर संवाद साधण्याची संधी मिळाल्याबद्दल पंतप्रधानांनी त्यांचे आभार मानले. नाण्यांची नवी मालिका प्रकाशित करतांना पंतप्रधान म्हणाले की, समाजातल्या अखेरच्या व्यक्तीपर्यंत पोहचण्याच्या दृष्टीकोनातून सरकार कार्य करत आहे. हाच दृष्टीकोन समोर ठेवून नाण्याच्या नवीन मालिकेचे रेखाटन करून ती प्रदर्शित केल्याचे पंतप्रधानांनी सांगितले. या नव्या नाण्यांमध्ये फरक ओळखता येण्यासाठी अनेक वैशिष्ठ्ये असून यामुळे दृष्टीबाधितांना नक्कीच मदत होईल, असे पंतप्रधान म्हणाले. नाण्यांच्या या नव्या मालिकेमुळे दृष्टीबाधितांमध्ये आत्मविश्वास निर्माण होईल, असेही त्यांनी सांगितले. दिव्यांगांसाठी सरकारने हाती घेतलेल्या विविध उपक्रमांचा उल्लेखही पंतप्रधानांनी केला. प्रत्येक नवा उपक्रम दिव्यांग स्नेही असावा यासाठी केंद्र सरकार विशेष संवेदनशीलतेने कार्य करत असते असेही त्यांनी सांगितले. नवीन नाणी चलनात आणण्यासाठी आणि त्यांचे आरेखन करण्यासाठी नॅशनल इन्स्टिट्यूट ऑफ डिझाईनचे तसेच सिक्युरिटी प्रिटींग ॲण्ड मिटींग कॉर्पोरेशन आणि वित्त मंत्रालयाचे पंतप्रधानांनी आभार मानले. पंतप्रधानांशी संवाद साधताना दृष्टीबाधित मुलांनी नाण्यांची नवी मालिका प्रकाशित केल्याबद्दल पंतप्रधानांचे आभार मानले. या नव्या नाण्यांमुळे रोजचे व्यवहार अधिक सुलभ होतील, असेही या मुलांनी सांगितले. चलनातल्या नाण्यांच्या या नव्या मालिकेत अनेक नव्या वैशिष्ठ्यांचा समावेश करण्यात आला असल्याने दृष्टीबाधितांना ही नवी नाणी वापरणे सोपे जाणार आहे. या नाण्यांमध्ये कमी मूल्यांच्या नाण्यांपासून अधिक मूल्याच्या नाण्यानुसार आकार आणि वजनात वाढ करण्यात आली आहे. नव्याने समावेश करण्यात आलेले 20 रुपयांचे नाणे 12 बाजू असणारे असेल. इतर मूल्यांची नाणी गोल असतील. केंद्रीय वित्त मंत्री अरुण जेटली आणि वित्त राज्यमंत्री पॉन राधाकृष्णन हेही यावेळी उपस्थित होते.
राष्ट्रीय होमिओपॅथी आयोग विधेयक,2019 मध्ये अधिकृत दुरूस्ती करण्यास मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये राष्ट्रीय होमिओपॅथी आयोग विधेयक, 2019 मध्ये अधिकृत दुरूस्ती करण्यास मान्यता देण्यात आली. यानुसार होमिओपॅथी केंद्रीय परिषद (एचसीसी) अधिनियम, 1973 मध्ये सुधारणा करण्यात येणार आहेत. सध्या हे विधेयक राज्यसभेमध्ये प्रलंबित आहे. या विधेयकामध्ये सुधारणा केल्यामुळे:- · होमिओपॅथी शिक्षण घेण्यासाठी आवश्यक नियामक सुधारणा करता येतील. · सामान्य जनतेच्या हिताचे रक्षण करण्यासाठी पारदर्शक व्यवहार आणि जबाबदारी निश्चित करता येईल. आयोगाच्यावतीने देशातल्या सर्व भागामध्ये परवडणाऱ्या दरामध्ये आरोग्य सेवा उपलब्ध करून देण्यासाठी प्रोत्साहन देणे शक्य होईल. पृष्ठभूमी:- होमिओपॅथी शिक्षण आणि प्रॅक्टिस करण्याचे नियम, केंद्रीय होमिओपॅथीचे नोंदपुस्तकं व्यवस्थित ठेवणे तसेच यासंबंधी सर्व प्रकरणांची सोडवणूक करण्यासाठी होमिओपॅथी परिषदेच्या निर्मितीसाठी होमिओपॅथी केंद्रीय परिषद अधिनियम, 1973 लागू करण्यात आले होते. भारतीय चिकित्सा परिषद अधिनियम, 1956 यांच्या आधारे होमिओपॅथीचे अधिनियम तयार करण्यात आले आहेत. परंतु होमिओपॅथी परिषदेला या नियमाअंतर्गत काम करणे सोईचे ठरत नाही, त्यामुळे आता नियमांमध्ये सुधारणा करण्यात येणार आहे.
पंतप्रधानराष्ट्रियमदतनिधितून  पंतप्रधानांतर्फे   उत्तरप्रदेश  मधील   रेल्वे   अपघतातील  मृतव्यक्तिंच्याकुटुंबियांना 2 लाखआणिगंभीरजखमीझालेल्यालोकांना 50 हजाररूपयांचीमदतजाहिर

पंतप्रधान नरेंद्र मोदी यांनी पंतप्रधान राष्ट्रिय मदत निधितून उत्तरप्रदेश मधील रेल्वे अपघतातील मृत व्यक्तिंच्याकुटुंबियांना 2 लाख आणि गंभीर जखमी झालेल्याना 50 हजाररूपयांचीमदतजाहिरकेलीआहे. रेल्वेने जाहिर केलेल्यामदत निधि व्यतिरिक्त हा मदत निधि देण्यात आला आहे. पी. आई .बी / बी. गोखले , एस. म्हात्रे
भारत आणि जपान दरम्यान रेशीम किडे आणि रेशीम उद्योग क्षेत्रात एकत्रित संशोधनासंबंधीच्या सामंजस्य कराराला केंद्रीय मंत्रिमंडळाची मंजुरी

रेशीमकिडे आणि रेशीम उद्योग या क्षेत्रात संशोधन करण्यासाठी केंद्रीय रेशीम मंडळ आणि जपानच्या राष्ट्रीय कृषीजैविक विज्ञान संस्थेमध्ये झालेल्या सामंजस्य कराराला आज केंद्रीय मंत्रिमंडळाच्या बैठकीत मान्यता देण्यात आली. पंतप्रधान नरेंद्र मोदी यांच्या अध्यक्षतेखाली ही बैठक झाली. या उभय संस्थांमध्ये 11 नोव्हेंबर 2016 रोजी सांमजस्याचा करार झाला होता. भारतातील भौगोलिक हवामानाला मानवतील अशा पद्धतीने संकरीत रेशीम किडयांची जैवसंरचना करण्यासाठी जपान विज्ञान आणि तंत्रज्ञानाची मदत भारताला देणार आहे. यामुळे भारतामध्ये संकरीत रेशीमकिडयांची पैदास मोठ्या प्रमाणावर होण्यास मदत मिळणार आहे. तसेच भारताची रेशीम वस्त्र निर्मितीची आणि ते निर्यात करण्याची क्षमता वाढू शकणार आहे. या करारामुळे भारतातील वस्त्रोद्योग व्यावसायिक जागतिक दर्जाची रेशमी वस्त्र प्रावरणे उत्पादित करू शकणार आहेत.
पंडित धर्मशील चतुर्वेदींच्या निधनाबद्दल पंतप्रधानांनी व्यक्त केले दु:

विख्यात लेखक, पत्रकार, विचारवंत पंडित धर्मशील चतुर्वेदी यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे. “काशीवरुन आलेली दु:खद बातमी समजली. विख्यात विचारवंत, लेखक, पत्रकार पंडित धर्मशील चतुर्वेदी यांचे दु:खद निधन झाले आहे. मी दु:ख व्यक्त करतो. पंडित धर्मशील चतुर्वेदी यांचे टोकदार लेखन, विनोदशैली यामुळे त्यांना व्यापक वाचक वर्ग लाभला. ते त्यांची कमतरता नेहमीच जाणवेल” असे पंतप्रधानांनी म्हटले आहे.
बंदर विकासासाठी कर्जाला मान्यता

इराणमध्ये चाबहार बंदराच्या विकसासाठी 150 दशलक्ष अमेरिकन डॉलर्सच्या कर्ज तरतुदीला केंद्रीय मंत्रिमंडळाने मंजुरी दिली. पंतप्रधान नरेंद्र मोदी यांच्या अध्यक्षतेखाली नवी दिल्लीत आयोजित बैठकीत याबाबतचा प्रस्ताव मंजूर करण्यात आला. केंद्रीय परिवहन मंत्री नितीन गडकरी आणि इराणचे परिवहन मंत्री यांनी 6 मे 2015 रोजी यासंदर्भातल्या एका सामंजस्य करारावर स्वाक्षऱ्या केल्या आहेत. त्यानुसार भारत पहिल्या टप्प्यात चाबहार बंदरातले दोन धक्के वाहतुकीसाठी सज्ज करुन त्यांचे परिचालन करणार आहे. यासाठी 10 वर्षाचा भाडेकरार केला जाणार असून त्यासाठी भारत 82.21 दशलक्ष अमेरिकन डॉलर्सची भांडवली गुंतवणुक करणार आहे. त्याचा वार्षिक महसूली खर्च 22.95 दशलक्ष अमेरिकन डॉलर्स इतका असेल. परस्पर सामंजस्याने भाडेकरारची 10 वर्षे पूर्ण झाल्यावर किंवा त्यानंतरच्या काळात यंत्रसामुग्रीची मालकी इराणला सोपवली जाईल.
रक्षाबंधनानिमित्‍त महिला आणि मुलांनी पंतप्रधानांना राखी बांधली

रक्षाबंधनानिमित्‍त आज समाजातील विविध वर्गाच्‍या महिला आणि मुलांनी पंतप्रधान नरेंद्र मोदी यांच्‍या निवासस्‍थानी भेट घेऊन त्यांच्‍या हातावर राखी बांधली. याप्रसंगी पंतप्रधानांनी मुलांना आशिर्वाद दिले आणि सर्वांना शुभेच्‍छा दिल्‍या.
भारताचे  पहिले  पंतप्रधान पंडित जवाहरलाल नेहरू यांच्या जयंती दिनी पंतप्रधानांनी वाहिली  श्रद्धांजली

पंतप्रधान नरेंद्र मोदी यांनी भारताचे पहिले पंतप्रधान पंडित जवाहरलाल नेहरू यांना त्यांच्या जयंतीनिमित्त श्रद्धांजली अर्पण केली. “पंडित जवाहरलाल नेहरुंचे त्यांच्या जयंती दिनी सर्व देश त्यांची आठवण काढत आहे. देशाच्या स्वातंत्र्य चळवळीत पंडित नेहरू यांनी दिलेले योगदान आणि भारताचे पहिले पंतप्रधान असतानांचा कार्यकाळ आमच्या सदैव समरणात राहील”, असे पंतप्रधान म्हणाले.
माजी मेघालय राज्यपाल एम.एम. जाकोब यांच्या निधनाबद्दल  पंतप्रधानांना तीव्र दु:ख

पंतप्रधान नरेंद्र मोदी यांनी मेघालयचे माजी राज्यपाल एम.एम. जाकोब यांच्या निधनाबद्दल तीव्र दुःख व्यक्त केले आहे. ” मेघालयचे माजी राज्यपाल एम.एम. जाकोब यांच्या निधनाने मला तीव्र दुःख झाले आहे . जाकोब यांनी सांसद, मंत्री आणि राज्यपाल म्हणून उल्लेखनीय योगदान दिले असून, केरळच्या विकासासाठी त्यांनी व्यापक काम केले आहे . या दुःखाच्या काळात मी भावनिकरित्या एक शुभ चिंतक म्हणून त्यांच्या कुटुंबासह आहे. ” असे पंतप्रधान म्हणाले.
फआयजी वर्ल्ड चॅलेंज चषक स्पर्धेत सुवर्णपदक पटकविल्याबद्दल  दीपा कर्माकर यांचे  पंतप्रधान तर्फे अभिनंदन

एफआयजी वर्ल्ड चॅलेंज चषक स्पर्धेत सुवर्णपदक पटकविल्याबद्दल पंतप्रधान नरेंद्र मोदी यांनी दिपा कर्माकर हिचे अभिनंदन केले आहे. “भारताला दीपा कर्माकर हिच्याबद्दल अभिमान आहे ! मेर्सिन, टर्की येथे फिग वर्ल्ड चॅलेंज कप व्हॉल्ट स्पर्धेत सुवर्णपदक मिळविल्या बद्दल अभिनंदन! हा विजय तिचा दृढनिश्चय आणि हार न खाण्याचा दृष्टिकोन याचेएक उत्कृष्ट उदाहरण आहे. असे पंतप्रधान म्हणाले.
इंग्लंडचे परराष्ट्र आणि राष्ट्रकुल खात्याचे मंत्री बोरीस जॉन्सन यांनी घेतली पंतप्रधानांची भेट

इंग्लंडचे परराष्ट्र आणि राष्ट्रकुल खात्याचे मंत्री बोरीस जॉन्सन यांनी पंतप्रधान नरेंद्र मोदी यांची आज भेट घेतली. जॉन्सन 2015 मध्ये लंडनचे महापौर असताना झालेल्या भेटीच्या आठवणींना यावेळी पंतप्रधानांनी उजाळा दिला आणि त्यांना मिळालेल्या पदाबाबत त्यांचे अभिनंदन केले. इंग्लंडच्या पंतप्रधान थेरेसा मे यांनी नोव्हेंबर 2016 मध्ये केलेल्या भारत दौऱ्यामुळे आगामी दिवसात भारत-इंग्लंड संबंधांबाबतची रुपरेषा तयार झाल्याचेही पंतप्रधानांनी सांगितले. दोन्ही देशात विविध क्षेत्रात विशेषत: विज्ञान, तंत्रज्ञान, वित्त आणि संरक्षण क्षेत्रात द्विपक्षीय संबंध दृढ होण्यासाठी झालेल्या प्रगतीचे पंतप्रधानांनी कौतुक केले. इंग्लंडमध्ये राहत असलेला भारतीय समुदाय दोन्ही देशात दुव्याचे काम करत असल्याचे सांगून दोन्ही देशामधील संबंध अधिक दृढ करण्यासाठी दोन्ही देश काम करत राहतील, अशी आशा त्यांनी व्यक्त केली.
पंतप्रधानांनी साधला ऑस्ट्रेलियाच्या पंतप्रधानांबरोबर दूरध्वनीवरून संवाद

पंतप्रधान नरेंद्र मोदी यांनी आज ऑस्ट्रेलियाचे पंतप्रधान माल्कम टर्नबुल यांना दूरध्वनीवरून दिवाळीच्या शुभेच्छा दिल्या . पंतप्रधान नरेंद्र मोदी यांनी ऑस्ट्रेलियात भारतीय वंशाचे मनमीत अलिशेर यांच्या निर्घृण हत्येबाबत भारतात व्यक्त होत असलेल्या चिंतेबाबत त्यांना अवगत केले. पंतप्रधान टर्नबुल यांनी हत्येबाबत दुःख व्यक्त केले आणि म्हणाले कि याप्रकरणी चौकशी सुरु आहे. पंतप्रधान मोदी यांनी पंतप्रधान टर्नबुल यांना त्यांच्या २०१७ मधील भारत दौऱ्याच्या आमंत्रणाची आठवण करून दिली.‍ि
भारत आणि फ्रान्स दरम्यान नवीन आणि नवीकरणीय ऊर्जा क्षेत्रात तांत्रिक द्विपक्षीय सहकार्यावरील सामंजस्य कराराला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि फ्रान्स दरम्यान नवीन आणि नवीकरणीय ऊर्जा क्षेत्रात तांत्रिक द्विपक्षीय सहकार्यावरील सामंजस्य कराराला मंजुरी दिली आहे. या करारावर 3 ऑक्टोबर 2018 रोजी स्वाक्षऱ्या करण्यात आल्या होत्या. ठळक वैशिष्ट्ये :- भारत आणि फ्रान्सचा उद्देश परस्पर लाभ, समानता आणि पारस्‍पारिकतेच्या आधारे नवीन आणि नवीकरणीय ऊर्जा संबंधित मुद्द्यांवर तांत्रिक द्विपक्षीय सहकार्याला प्रोत्साहन देण्यासाठी सहकारी संस्‍थागत संबंध सुनिश्चित करण्याचा आधार स्‍थापन करणे हा आहे. संशोधनाशी संबंधित संयुक्‍त कार्यदल, प्रायोगिक प्रकल्प, क्षमता निर्माण कार्यक्रम, अध्‍ययन भ्रमण (स्‍टडी टूर), केस स्‍टडी आणि अनुभव/नैपुण्य आदानप्रदान, तांत्रिक सहकार्याच्या कक्षेत येईल. लाभ:- या करारामुळे भारत आणि फ्रान्स यांच्यातील द्विपक्षीय सहकार्य वाढण्यात मदत मिळेल.
पंतप्रधान नरेंद्र मोदी ‘इंडिया ग्लोबल विक 2020’मध्ये उद्‌घाटनपर भाषण देतील

‘इंडिया ग्लोबल विक 2020’च्या पहिल्या दिवशी पंतप्रधान नरेंद्र मोदी उद्‌घाटनपर भाषण करणार आहेत. ‘बी द रिव्हायवल – इंडिया अँड ए बेटर न्यू वर्ल्ड’ या तीन दिवसांच्या आभासी परिषदेमध्ये ‘इंडिया ग्लोबल वीक 2020’ मध्ये 30 राष्ट्रांमधील जागतिक स्तरावरील 5000 स्पर्धक सहभागी होणार आहेत; ज्यात विविध 75 सत्रांमध्ये जागतिक स्तरावरील 250 वक्ते भाषण करणार आहेत. या कार्यक्रमात सहभागी होणाऱ्या अन्य उच्च वक्त्यांमध्ये केंद्रिय परराष्ट्रमंत्री डॉ. एस. जयशंकर, केंद्रीय रेल्वे, वाणिज्य आणि उद्योगमंत्री पियूष गोयल, जम्मू-काश्मिरचे लेफ्टनंट जनरल जी. सी. मुर्मु, ईशा फाउंडेशनचे संस्थापक, सद्‌गुरु, अध्यात्मिक गुरू श्री श्री रवि शंकर, युकेच्या परराष्ट्र सचिव डॉमनिक राब, गृहसचिव प्रीती पटेल, अमेरिकेचे भारतातील राजदूत केन जस्टर आणि इतर मान्यवरांचा समावेश आहे. यामध्ये आज पर्यंत न पाहिले गेलेले ‘आत्मनिर्भर भारत’ यावर मधुनटराजन यांचे सादरीकरण आणि सतार वादक रविशंकर यांच्या शंभराव्या जयंतीनिमित्त त्यांना श्रद्धांजली म्हणून खास त्यांच्या तीन विद्यार्थ्यांकडून श्रद्दांजलीपर कार्यक्रम होणार आहे.
टोक्यो  ऑलिम्पिक 2020मध्ये मुष्टियुद्धात कांस्य पदक जिंकल्याबद्दल पंतप्रधानांनी लव्हलीना बोरगोहेनचे केले अभिनंदन

नवी दिल्ली 04 ऑगस्ट 2021 टोक्यो ऑलिम्पिक2020 मध्ये मुष्टियुद्धात कांस्य पदक जिंकल्याबद्दल पंतप्रधान नरेंद्र मोदी यांनी, लव्हलीना बोरगोहेनचे अभिनंदन केले आहे. तिने स्पर्धेत दाखवलेली चिकाटी आणि निश्चयी वृत्ती कौतुकास्पद आहे असेही त्यांनी म्हटले आहे. आपल्या ट्वीट संदेशात पंतप्रधान म्हणाले, “फार उत्तम लढा @Lovlina Borgohain, मुष्टियुद्धाच्या रिंगणातील तिचे यश अनेक भारतीयांसाठी प्रेरणादायी आहे. तिची चिकाटी आणि निश्चयी वृत्ती कौतुकास्पद आहे. कांस्य पदक जिंकल्याबद्दल तिचे अभिनंदन. आगामी काळातील लढ्यांसाठी तिला शुभेच्छा #Tokyo2020
टपाल विभागाच्या ग्रामीण डाक सेवकांच्या (जीडीएस) वेतन आणि भत्त्यात सुधारणा करायला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने टपाल विभागाच्या ग्रामीण डाक सेवकांच्या (जीडीएस) वेतन आणि भत्त्यात सुधारणा करायला आज मंजुरी दिली. वेतनात सुधारणा केल्यामुळे 2018-19 या वर्षात अंदाजे 1257.75 कोटी रुपये खर्च (860.95 कोटी रुपये गैर-आवर्ती आणि 396.80 कोटी रुपये आवर्ती खर्च) होण्याचा अंदाज आहे. या वेतन सुधारणेमुळे 3.07 लाख ग्रामीण डाक सेवकांना लाभ मिळेल. तपशील : 1. कालसुसंगत नियमित भत्ता (टीआरसीए) आणि स्लॅब यांचे सुसूत्रीकरण करण्यात आले आहे. सर्व डाक सेवकांना दोन श्रेणीमध्ये आणले आहे- शाखा पोस्टमास्तर (बीपीएम) आणि सहायक शाखा पोस्टमास्तर (एबीपीएम) 2. सध्याच्या 11 टीआरसीए स्लॅब्सचे तीन स्लॅब्समध्ये विलीनीकरण करण्यात आले आहे, ज्यात बीपीएम आणि बिगर-बीपीएमचे प्रत्येकी 2 स्तर असतील. 3. कालसुसंगत नियमित भत्त्याची रूपरेखा पुढीलप्रमाणे: कामाचे तास/स्तर नुसार ग्रामीण डाक सेवकांच्या प्रस्तावित दोन श्रेणीचा किमान टीआरसीए अनु क्र. श्रेणी श्रेणी 4 तास /स्तर 1 चा किमान टीआरसीए 5 तास /स्तर 2 चा किमान टीआरसीए 1 बीपीएम Rs. 12000/- Rs. 14500/- 2 एबीपीएम/डाक सेवक Rs. 10000/- Rs. 12000/- 4. महागाई भत्त्ता वेगळा दिला जाईल. आणि केंद्रीय कर्मचाऱ्यांप्रमाणे वेळोवेळी त्यात सुधारणा केली जाईल. 5. नवीन योजनेअंतर्गत 7 हजार रुपयांपर्यंत टीआरसीए + महागाई भत्ता धरून सानुग्रह बोनस कायम ठेवण्याचा निर्णय घेण्यात आला. 6. 01.01.2016 पासून अंमलबजावणीच्या तारखेपर्यंतच्या अवधीची थकीत रक्कम मूळ टीआरसीएला 2.57 ने गुणून दिली जाईल. थकबाकीची रक्कम एकहाती दिली जाईल. 7. वार्षिक वाढ 3 % दराने मिळेल आणि ती 1 जानेवारी किंवा 1 जुलै रोजी आणि डाकसेवकांच्या लेखी विनंतीनुसार दिली जाईल. 8. एक नवीन जोखीम आणि मेहनत भत्ता सुरु करण्यात आला आहे. कार्यालय देखभाल भत्ता, संयुक्त ड्युटी भत्ता, रोख रक्कम नेण्या-आणण्याचा खर्च, सायकल देखभाल भत्ता, नौका भत्ता आणि निर्धारित स्टेशनरी शुल्क यात बदल करण्यात आला आहे. अंमलबजावणी धोरण आणि उद्दिष्ट: ग्रामीण डाक सेवकांच्या वेतन , भत्ते आणि अन्य लाभांमध्ये सुधारणा करण्यात आल्यामुळे ग्रामीण भागात कार्यक्षम आणि किफायतशीर मूलभूत टपाल सुविधा पुरवण्यात मदत मिळेल. प्रस्तावित वेतनवाढीमुळे त्यांना त्यांची सामाजिक-आर्थिक स्थिती सुधारता येईल. परिणाम: टपाल कार्यालयांच्या शाखा गावे आणि दुर्गम भागात संचार आणि वित्तीय सेवा पुरवण्याचा मार्ग आहे. ग्राहकांना पैसे देण्यासाठी पोस्ट मास्तरांना मोठ्या रकमेचा हिशोब ठेवावा लागतो.आणि त्यामुळे त्यांच्या कामाची जबाबदारी आधीच ठरवलेली असते. या वेतन वाढीमुळे त्यांची जबाबदारीची भावना अधिक वाढेल. ग्रामीण जनतेच्या वित्तीय समावेशनात भारतीय टपाल पेमेंट बँक, सीडीएस नेटवर्क महत्वपूर्ण भूमिका पार पाडू शकतात.
पंतप्रधानांनी हरिद्वारच्या उमिया धाम आश्रमाच्या उद्‌घाटन कार्यक्रमात व्हिडिओ कॉन्फरन्सिंगच्या माध्यमातून  उपस्थितांना केले मार्गदर्शन

हरिद्वार येथे उमिया धाम आश्रमाचे आज उद्‌घाटन झाले. या कार्यक्रमाला उपस्थित असणाऱ्या समुदायाला पंतप्रधान नरेंद्र मोदी यांनी व्हिडिओ कॉन्फन्सिंगच्या माध्यमातून मार्गदर्शन केले. सामाजिक सुधारणांचे प्रसार केंद्र म्हणून भारतात आध्यात्मिक संस्थांनी कार्य केले आहे. भारतात पर्यटनाची खूप प्राचीन संकल्पना आहे, त्याचबरोबर आध्यात्मिक परंपराही आहे. आज उद्‌घाटन करण्यात आलेल्या आश्रमाचा हरिद्वारला येणाऱ्या भाविकांना, यात्रेकरुनां चांगला लाभ होणार आहे, असे सांगून पंतप्रधान पुढे म्हणाले की, यात्रा हे आपल्या संस्कृतीचे अभिन्न अंग आहे. यात्रेमुळेच देशाच्या विविध भागातील चालीरिती, प्रथांचा परिचय आपल्याला होतो. या उमिया यांच्या भक्तांनी केलेल्या कार्यामुळे अनेकांच्या जीवनाला अर्थ प्राप्त झाला आहे. त्यांनी लिंग समानतेचा सातत्याने प्रचार करुन जागरुकता निर्माण केली, असे नमूद करुन मोदी यांनी “बेटी बचाओ, बेटी पढाओ” या मोहिमेचा प्रसार करणाऱ्या मेहसाणा जिल्हयातल्या महिलांचे विशेष आभार मानले. या उमिया यांच्या अनुयायांनी स्वच्छाग्रही बनावे आणि स्वच्छ भारत मोहिमेला अधिक बळकटी दयावी, असे आवाहनही पंतप्रधान नरेंद्र मोदी यांनी यावेळी केले.
अमेरिकेच्या राष्‍ट्राध्‍यक्षांचे हवामानविषयक विशेष दूत जॉन केरी यांनी घेतली पंतप्रधान नरेंद्र मोदी यांची भेट

नवी दिल्ली, 7 एप्रिल 2021 अमेरिकेच्या राष्‍ट्राध्‍यक्षांचे हवामानविषयक विशेष दूत सन्माननीय जॉन केरी यांनी आज पंतप्रधान नरेंद्र मोदी यांची भेट घेतली. अमेरिकेचे राष्‍ट्राध्‍यक्ष जो बायडेन यांच्या वतीने जॉन केरी यांनी पंतप्रधानांना अभिवादन केले. क्वाड नेत्यांच्या शिखर परिषदेच्या दरम्यान बायडेन यांच्याशी झालेल्या अलिकडच्या संभाषणाविषयीच्या चांगल्या आठवणी पंतप्रधानांनी यावेळी सांगितल्या आणि त्यांच्या शुभेच्छा राष्ट्राध्‍यक्ष बायडेन आणि उपराष्ट्राध्‍यक्ष कमला हॅरिस यांच्यापर्यंत पोहोचवण्याची विनंती केली. भारतामध्‍ये गेल्या दोन दिवसांपासून झालेल्या फलदायी चर्चेबद्दल जॉन केरी यांनी पंतप्रधानांना थोडक्यात माहिती दिली. त्याचबरोबर महत्वाकांक्षी नवीकरणीय उूर्जा योजनांसह भारताच्या हवामानविषयक सकारात्मक कृतींची नोंदही घेतली. त्यांनी 22 आणि 23 एप्रिल 2021 रोजी होणार्‍या हवामान विषयावरील शिखर परिषदेची पंतप्रधानांना माहिती दिली. पंतप्रधानांनी नमूद केले की पॅरिस कराराअंतर्गत राष्ट्रीय पातळीवर निश्चित करण्यात आलेल्या योगदानाची पूर्तता करण्यासाठी भारत वचनबद्ध आहे आणि या आश्वासनांची पूर्तता करण्यासाठी काही देशांनीही हेच केले आहे. जॉन केरी यावेळी सांगितले की हरित तंत्रज्ञान आणि आवश्यक वित्तपुरवठ्यासाठी परवडणा-या आणि आवश्‍यक गोष्टी उपलब्ध करून देवून अमेरिका भारताच्या हवामानविषयक योजनांचे समर्थन करेल. भारत आणि अमेरिका यांच्यात विशेषत: अर्थिक नवसंकल्‍पना आणि हरित तंत्रज्ञान यांची शक्य तितक्या लवकर अंमलबजावणी करण्याबाबत सहकार्य करण्‍यासाठी पंतप्रधानांनी सहमती दर्शविली तसेच त्याचा इतर देशांवर प्रात्यक्षिक स्वरूपामध्‍ये सकारात्मक परिणाम होईल असेही मत व्यक्त केले.
देशभरातील वेगवेगळ्या ठिकाणी सार्वजनिक-खाजगी भागीदारी तत्त्वावर भारतीय कौशल्य संस्थांची स्थापना करण्यासाठी कॅबिनेटची मंजूरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने सार्वजनिक खाजगी भागीदारी (पीपीपी) मध्ये देशभरातील वेगवेगळ्या ठिकाणी इंडियन इंस्टिट्यूट ऑफ स्किल्स (आयआयएस) स्थापन करण्याची मंजूरी दिली आहे, ठिकाणांची निवड मागणी आणि उपलब्ध पायाभूत सुविधा यातून करण्यात येईल. फायदेः आयआयएसच्या स्थापनेमुळे उच्च दर्जाचे कौशल्य प्रशिक्षण, उपयोजित संशोधन-शिक्षण आणि उद्योगाशी प्रत्यक्ष आणि अर्थपूर्ण संबंध मिळाल्याने भारतीय अर्थव्यवस्थेची स्पर्धात्मकता वाढीस लागेल. यामुळे देशभरातील तरुणांना अत्यंत कुशल प्रशिक्षण मिळवण्याची संधी मिळेल आणि उद्योग आणि जागतिक क्षेत्रातील स्पर्धात्मकतेशी जोडणीचा त्यांना फायदा मिळेल. खाजगी क्षेत्राची उद्यमशीलता आणि जमिनीच्या रुपात सरकारी भागीदारी यांची सांगड घालून कौशल्य, नैपुण्य आणि स्पर्धात्मकता असलेल्या नवीन संस्था तयार होतील.
भारत आणि अमेरिका हैदराबाद येथे नोव्हेंबर 2017 मध्ये जागतिक उद्यमशीलता शिखर परिषदेचे (जीईएस) सह-यजमानपद भूषवणार

जीईएस ही उद्योजक आणि स्टार्ट अप्स यांना जागतिक नेत्यांबरोबर एकत्र आणण्याची अनोखी संधी पंतप्रधानांचे प्रतिपादन भारत आणि अमेरिका हैदराबाद येथील 28 ते 30 नोव्हेंबर 2017 दरम्यान होणाऱ्या जागतिक उद्यमशीलता शिखर परिषदेचे (जीईएस) सह-यजमानपद भूषवणार आहेत. आपल्या ट्विटर अकाऊंटवरुन केलेल्या ट्विट्‌समध्ये पंतप्रधान नरेंद्र मोदी म्हणाले. “भारत आणि अमेरिका 28-30 नोव्हेंबर 2017 दरम्यान हैदराबाद येथे होणाऱ्या जागतिक उद्यमशीलता शिखर परिषदेचे (जीईएस) सह-यजमानपद भूषवणार आहेत. उद्योजक आणि स्टार्ट अप्स यांना जागतिक नेत्यांबरोबर एकत्र आणण्यासाठी ही शिखर परिषद अनोखी संधी आहे. अमेरिकी प्रतिनिधीमंडळाच्या नेत्या म्हणून जागतिक उद्यमशीलता शिखर परिषदेमध्ये इवांका ट्रम्प यांच्या उपस्थितीची उत्सुकता आहे.”